Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 61/07)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”ASTI”

PDO-IT-A1396-AM05

Tiedonannon päivämäärä: 4.12.2020

HYVÄKSYTYN MUUTOKSEN KUVAUS JA PERUSTELUT

1. Rypälelajikkeet

Aiemmin ainoa sallittu rypälelajike oli Moscato, mutta nyt muiden Piemonten alueella viljeltäviksi soveltuvien valkoisten aromaattisten rypäleiden osuus saa olla jopa kolme prosenttia. Muutos ei ole merkittävä: suojatulla alkuperänimityksellä varustetut viinit valmistetaan todellisuudessa ainoastaan Moscato Bianco -lajikkeesta, ja muutosta on pyydetty, jotta viinitarhoja ei katsottaisi vaatimustenvastaisiksi, kun Moscato Biancon tuotantoalueella esiintyy satunnaisesti muita rypälelajikkeita ja kun erityisesti vanhoilla viinitarhoilla korvataan kuolleita tai vahingoittuneita viiniköynnöksiä. Näin voi käydä myös Esca- ja Flavescence dorée -tautien yleistymisen vuoksi ja joissakin tapauksissa siksi, että viinitarhoissa viljellään pitkän perinteen mukaisesti muita valkoisia rypälelajikkeita rypäleiden ja viinin tuottamiseksi perheen omaan käyttöön.

Tämä muutos koskee tuote-eritelmän 2 artiklaa.

2. Viininvalmistusta koskevat säännöt

Asti Spumante Metodo Classico -viinin (”Metodo Classico” ilmaisee, että viini on valmistettu perinteisellä kuohuviinien valmistusmenetelmällä) luonnollinen alkoholipitoisuus on nyt 10 tilavuusprosenttia 11 tilavuusprosentin sijaan.

Laajojen testien perusteella on päätetty, että tätä Metodo Classico -luokan kuohuviineihin sovellettavaa vaatimusta olisi lievennettävä kuivempien kuohuviinien (esimerkiksi pas dosé, extra brut ja brut) tuotannon helpottamiseksi. Tämä liittyy myös jäljempänä kuvattuihin muutoksiin, jotka koskevat Metodo Classico -luokkaan kuuluvien kuohuviinien rypäletuotoksen ja uuttamisasteen suurentamista. Näin yhdenmukaistetaan kaikkiin kuohuviineihin, jotka voivat käyttää suojattua alkuperänimitystä, sovellettavat kriteerit käytetystä menetelmästä riippumatta (perinteinen tai Charmat). Lisäksi näiden muutosten myötä viljelijöiden on helpompaa ilmoittaa yksittäisen viinitarhan tuotanto eri luokkien osalta.

Rypäleiden luonnollisen alkoholipitoisuuden muutos koskee tuote-eritelmän 4 artiklaa, mutta se ei vaikuta yhtenäiseen asiakirjaan.

3. Enimmäistuotokset

Luokan ”Asti Spumante”Metodo Classico osalta sallittu enimmäistuotos on nostettu 8 tonnista 10 tonniin rypäleitä hehtaaria kohden (9,5 osa-alueiden osalta), ja viinin uuttamisasteen rajana on nyt 75 prosenttia 60 prosentin sijasta. Näissä korotuksissa otetaan huomioon viinitarhojen nykyinen kapasiteetti ja tuotokset, jotka suoritettujen kokeiden perusteella on mahdollista saavuttaa. Kokeilla on osoitettu, että tuotoksen korottaminen 10 tonniin hehtaaria kohden ei vaikuta tuotteen laatuun tai ominaisuuksiin. Muutosta pyydetään myös teknisistä syistä: kun viinitarhojen rypäletuotos on pienempi, rypäleet kypsyvät huomattavasti aikaisemmin, jolloin happopitoisuus vähenee äkillisesti ja rypäleistä tulee usein soveltumattomia kuivempien kuohuviinien valmistukseen perinteisellä menetelmällä.

Tämä muutos koskee yhtenäisen asiakirjan 5 kohdan b alakohtaa (Enimmäistuotokset), ja se liittyy nimityksen ”Asti” tuote-eritelmän 4 ja 5 artiklaan sekä Santa Vittoria d’Alban ja Strevin osa-alueita koskevien lisäeritelmien samoihin artikloihin.

4. Viini(e)n kuvaus

a) Kuohuviinien (”Asti” / ”Asti Spumante” ja ”Asti” / ”Asti Spumante”Metodo Classico) sallitun sokeripitoisuuden raja-arvoja on laajennettu siten, myös tyypit pas dosé, brut ja extra brut kuuluvat kyseisiin kuohuviineihin.

b) Kuivempien kuohuviinien sisällyttämisen myötä kuohuviinien ”Asti” / ”Asti Spumante”Metodo Classico osalta vaadittu tosiasiallinen alkoholipitoisuus on muutettu pitoisuudesta ”6–8 tilavuusprosenttia” siten, että se on ”vähintään 6 tilavuusprosenttia”.

c) Santa Vittoria d’Alban ja Strevin osa-alueita koskeviin lisäeritelmiin sisältyvät nyt myös Metodo Classico -kuohuviinit.

Nämä muutokset koskevat aistinvaraisia ominaisuuksia, jotka on kuvattu nimityksen ”Asti” tuote-eritelmän 6 artiklassa, Santa Vittoria d’Alban osa-aluetta koskevan lisäeritelmän 6 artiklassa, Strevin osa-aluetta koskevan lisäeritelmän 5 artiklassa ja yhtenäisen asiakirjan 4 kohdassa (Viini(e)n kuvaus).

5. Viininviljelyalue

Viittaus Cuneon maakunnassa sijaitsevaan Camon kuntaan on poistettu, koska Camo on liitetty Santo Stefano Belbon kuntaan, joka on jo merkitty osaksi viininviljelyaluetta. Rajatun maantieteellisen alueen tarkka kuvaus, joka on jo esitetty tuote-eritelmässä, on selvyyden vuoksi sisällytetty nyt myös yhtenäiseen asiakirjaan.

Kyseessä on toimituksellinen muutos, jolla ei muuteta rajattua maantieteellistä aluetta.

Tämä muutos koskee tuote-eritelmän 3 artiklaa sekä yhtenäisen asiakirjan 6 kohtaa (Rajattu maantieteellinen alue).

6. Viininvalmistusta koskevat säännöt

Tuote-eritelmän 5 artiklan 11 kohta poistetaan. Se kuului seuraavasti: ”Edellä 1 artiklassa tarkoitettuja tarkistetun ja taatun alkuperänimityksen (DOCG) viinejä ei saa valmistaa hiilihapottamalla ne keinotekoisesti (täysin tai osittain), eikä niiden säilöntään saa käyttää käymisen estäjiä, vaikka tällaiset keinot olisivat voimassa olevan EU:n ja kansallisen lainsäädännön mukaisesti yleisesti sallittuja.”

Poistettuun kohtaan sisältyi kielto, joka sisältyy jo lainsäädäntöön (eli se oli turha), ja siinä rajoitettiin käytäntöjä, jotka ovat itse asiassa laillisia. Kohdan poistamisen myötä viininvalmistajien on nyt noudatettava voimassa olevaa EU:n lainsäädäntöä ja kansallista lainsäädäntöä.

Tuote-eritelmän 5 artiklan 14 kohta (aiemmin 5 artiklan 15 kohta), joka koskee tuoteluokkia, jotka voidaan valmistaa käyttämällä suojatulla alkuperänimityksellä varustettujen viinien valmistukseen soveltuviksi ilmoitettuja puristemehueriä (jotka katsotaan viininvalmistuksen välituotteeksi), on muotoiltu uudelleen siten, että viininvalmistajat voivat vapaasti päättää, mitä tuoteluokkia puristemehuerästä valmistetaan, jotta tuotantoa voidaan hallinnoida parhaalla mahdollisella tavalla. Näin ollen puristemehuerää, joka on merkitty vuotuiseen rypäleen tuotantoilmoitukseen Moscato d’Asti- tai Moscato d’Asti Vendemmia Tardiva -viinin valmistukseen soveltuvaksi, voidaan käyttää Asti- / Asti Spumante -viinin valmistuksen lisäksi myös Asti- / Asti Spumante Metodo Classico -viinin valmistukseen. Tämä ei ollut aiemmin sallittua. Lisäksi Asti- / Asti Spumante -viinin tai Asti- / Asti Spumante Metodo Classico -viinin valmistukseen tarkoitettua puristemehua voidaan käyttää Moscato d’Asti -viinin valmistukseen edellyttäen, että sen luonnollinen alkoholipitoisuus vastaa vähintään Moscato d’Asti -viinin osalta vaadittua luonnollista alkoholipitoisuutta.

Tämä muutos koskee tuote-eritelmän 5 artiklaa. Muutos ei koske yhtenäistä asiakirjaa.

7. Viinien nimeäminen ja merkintä

Vaikka Santa Vittoria d’Alban ja Strevin osa-alueet muodostavissa kunnissa on perinteisesti valmistettu (sekä perinteisellä menetelmällä että muulla tavoin) aromikkaita laatukuohuviinejä (luokka 6), kyseisiä viinejä on tähän asti pidetty kaupan suojatulla alkuperänimityksellä ”Asti”. Muutoksen myötä nämä viinit voidaan näin ollen merkitä kyseessä olevan osa-alueen mukaisesti. Tämä tarkoittaa myös sitä, että kuluttajille annetaan tarkempaa tietoa viinin alkuperästä.

Lisäksi osa-alueita koskevien sääntöjen mukaisesti kyseisiin viinityyppeihin sovelletaan tiukempia vaatimuksia kuin suojatulla alkuperänimityksellä varustettuihin perusviineihin. Esimerkiksi enimmäistuotos on pienempi (1–1,5 tonnia vähemmän rypäleitä hehtaaria kohden), ja rypäleiden luonnollisen alkoholipitoisuuden on oltava suurempi (1–1,5 tilavuusprosenttia korkeampi).

Tämä muutos koskee Santa Vittoria d’Alban ja Strevin osa-alueita koskevien lisäeritelmien 1–7 artiklaa ja yhtenäisen asiakirjan 4 kohtaa (Viini(e)n kuvaus) ja 5 kohtaa (Enimmäistuotokset).

8. Poikkeus vaatimuksista, joiden mukaan tuotanto ja pullotus on toteutettava rajatulla alueella

Yhtenäisen asiakirjan 9 kohdassa (Olennaiset lisäedellytykset) sallitaan nyt poikkeuksia vaatimukseen, jonka mukaan tuotanto ja pullotus on toteutettava rajatulla maantieteellisellä alueella.

Nämä säännöt ovat sisältyneet tuote-eritelmään siitä lähtien, kun ”Asti” tunnustettiin ensimmäisen kerran suojatuksi alkuperänimitykseksi (vuonna 1967), ja ne vahvistettiin, kun nimi hyväksyttiin Italiassa DOCG-nimitykseksi (Denominazione di Origine Controllata e Garantita eli tarkistettu ja taattu alkuperänimitys) ja osa-alueet otettiin käyttöön. Ne jätettiin kuitenkin erehdyksessä pois yhtenäisestä asiakirjasta vuonna 2011, jolloin kaikkiin olemassa oleviin nimityksiin liittyvät tiedostot lisättiin Euroopan komission tietojärjestelmään.

Kyseessä on toimituksellinen muutos, koska tuote-eritelmän varsinaiset säännöt eivät muutu.

Tämä muutos koskee yhtenäisen asiakirjan 9 kohtaa (Olennaiset lisäedellytykset). Muutos ei vaikuta tuote-eritelmään.

9. Toimitukselliset muutokset

Saatetaan osa yhteystiedoista ajan tasalle. Tämä muutos koskee yhtenäisen asiakirjan 1.2 kohdassa ”Muut tiedot” olevaa osiota ”Yhteystiedot”.

Poistetaan 5 artiklan 11 kohta ja numeroidaan 5 artiklan muut kohdat uudelleen.

Poistetaan tuote-eritelmän 7 artiklan 3 kohta, koska se on ristiriidassa sen kanssa, että kuohuviinit voidaan nyt merkitä osa-alueen nimellä, ja koska muista kohdassa mainituista seikoista on säädetty voimassa olevassa lainsäädännössä, minkä vuoksi kohta on tarpeeton.

Saatetaan tuote-eritelmässä olevat viittaukset lainsäädäntöön ajan tasalle.

YHTENÄINEN ASIAKIRJA

1. Tuotteen nimi

”Asti”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

6. Aromaattinen laatukuohuviini

4. Viini(e)n kuvaus

”Asti” / ”Asti Spumante” sekä osa-alueille ominaiset tyypit ”Asti” / ”Asti Spumante” Santa Vittoria d’Alba ja ”Asti” / ”Asti Spumante” Strevi

Vaahto: hienojakoinen, pitkäkestoinen

Väri: vaihtelee oljenkeltaisesta vaalean kullankeltaiseen

Tuoksu: luonteenomainen, mieto

Maku: luonteenomainen, tasapainoinen, pas dosésta makeaan.

Kokonaisalkoholipitoisuus vähintään (til-%): 11,5 til-% ja todellinen alkoholipitoisuus vähintään 6 til-%;

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 6,00 Vähimmäishappopitoisuus 4,50 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Asti” / ”Asti Spumante” Metodo Classico (perinteinen menetelmä) sekä osa-alueille ominaiset tyypit ”Asti” / ”Asti Spumante” Metodo Classico Santa Vittoria d’Alba ja ”Asti” / ”Asti Spumante” Metodo Classico Strevi

Vaahto: hienojakoinen, pitkäkestoinen

Väri: vaihtelee oljenkeltaisesta erittäin vaalean kullankeltaiseen

Tuoksu: luonteenomainen, voimakas, hienostunut

Maku: luonteenomainen, tasapainoinen, pas dosésta makeaan.

Kokonaisalkoholipitoisuus vähintään (til-%): 12,00 til-% ja todellinen alkoholipitoisuus vähintään 6,00 til-%;

Sokeriton uutos vähintään: 17 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 6,0 Vähimmäishappopitoisuus 6,00 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Moscato d’Asti” Vendemmia Tardiva (myöhään korjattu)

Väri: kullankeltainen

Tuoksu: hedelmäinen, erittäin voimakas, kuivatuille rypäleille luonteenomainen, mausteisia vivahteita

Maku: makea, sopusointuinen, samettinen, vivahteita Moscato-lajikkeesta, jonka maku muistuttaa hunajakakkua.

Kokonaisalkoholipitoisuus vähintään (til-%): 14 til-% ja todellinen alkoholipitoisuus vähintään 11 til-%;

Sokeriton uutos vähintään: 22 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Moscato d’Asti”

Väri: oljenkeltaisen eri sävyt

Tuoksu: Moscatolle luonteenomainen miellyttävä aromi

Maku: makea, aromaattinen, luonteenomainen, voi olla hieman helmeilevä.

Kokonaisalkoholipitoisuus vähintään (til-%): 11 til-% ja todellinen alkoholipitoisuus 4,5–6,5 til-%;

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Osa-alueelle ominainen tyyppi ”Moscato d’Asti” Santa Vittoria d’Alba

Väri: oljenkeltainen, kullan vivahteita

Maku: hienostunut, hieno, tuore ja viipyilevä, myös kukkaisia vivahteita

Maku: konstailematon, sopusointuinen, makea, aromaattinen, Moscato-rypäleille luonteenomainen, mahdollisesti hieman helmeilevä.

Kokonaisalkoholipitoisuus vähintään (til-%): 12 til-% ja todellinen alkoholipitoisuus 4,5–6,5 til-%;

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Osa-alueelle ominainen tyyppi ”Moscato d’Asti” Canelli

Tuoksu: myskinen, Moscatolle luonteenomainen miellyttävä aromi

Väri: oljenkeltaisen eri sävyistä kullanväriseen

Maku: makea, aromaattinen, luonteenomainen, Moscato-rypäleiden aromi, mahdollisesti hieman helmeilevä.

Kokonaisalkoholipitoisuus vähintään (til-%): 12 til-% ja todellinen alkoholipitoisuus 4,5–6,5 til-%;

Sokeriton uutos vähintään: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Osa-alueelle ominainen tyyppi ”Moscato d’Asti” Strevi

Väri: oljenkeltaisen eri sävyistä kullanväriseen

Tuoksu: Moscatolle luonteenomainen miellyttävä aromi

Maku: makea, aromaattinen, luonteenomainen, Moscato-rypäleiden aromi, mahdollisesti hieman helmeilevä.

Kokonaisalkoholipitoisuus vähintään (til-%): 12 til-% ja todellinen alkoholipitoisuus 4,5–6,5 til-%;

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Osa-alueelle ominainen tyyppi ”Moscato d’Asti” Vendemmia Tardiva ”Santa Vittoria d’Alba”

Väri: kirkkaan kullankeltainen

Maku: monivivahteinen, hedelmäinen, erittäin voimakas, kuivatuille rypäleille luonteenomainen, mausteisia vivahteita; makea, sopusointuinen ja samettinen, vivahteita Moscato-lajikkeesta, jonka maku muistuttaa hunajakakkua.

Kokonaisalkoholipitoisuus vähintään (til-%): 15 til-% ja todellinen alkoholipitoisuus vähintään 12 til-%;

Sokeriton uutos vähintään: 22 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

–

b. Enimmäistuotokset

”Asti” / ”Asti Spumante” ja ”Moscato d’Asti”

10 000 kilogrammaa rypäleitä hehtaaria kohden

”Asti” / ”Asti Spumante”Metodo Classico

10 000 kilogrammaa rypäleitä hehtaaria kohden

”Moscato d’Asti”Vendemmia Tardiva

6 000 kilogrammaa rypäleitä hehtaaria kohden

”Moscato d’Asti’” Canelli ja ”Moscato d’Asti” Strevi

9 500 kilogrammaa rypäleitä hehtaaria kohden

”Moscato d’Asti” Canelli, johon on merkitty termi ”Vigna” ja tämän jälkeen paikan tai viinitilan nimi

8 500 kilogrammaa rypäleitä hehtaaria kohden

”Moscato d’Asti” Strevi ja ”Moscato d’Asti” Santa Vittoria d’Alba

9 500 kilogrammaa rypäleitä hehtaaria kohden

”Moscato d’Asti”Vendemmia Tardiva Santa Vittoria d’Alba

5 000 kilogrammaa rypäleitä hehtaaria kohden

”Asti Spumante” Santa Vittoria d’Alba, ”Asti Spumante”Metodo Classico Santa Vittoria d’Alba, ”Asti Spumante” Strevi ja ”Asti Spumante”Metodo Classico Strevi

9 500 kilogrammaa rypäleitä hehtaaria kohden

6. Rajattu maantieteellinen alue

Asti DOCG -viinejä voidaan valmistaa rypäleistä, jotka on kasvatettu seuraavasti rajatulla alueella:

Seuraavat Alessandrian maakunnassa sijaitsevat kunnat kokonaisuudessaan:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo ja Visone.

Seuraavat Astin maakunnassa sijaitsevat kunnat kokonaisuudessaan: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea ja San Giorgio Scarampi.

Seuraavat Cuneon maakunnassa sijaitsevat kunnat kokonaisuudessaan: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino ja Perletto sekä seuraavat Alban kunnan alueet: Como ja San Rocco Senodelvio.

— Canellin osa-alue muodostuu seuraavista Astin maakunnassa sijaitsevista kunnista: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto ja Moasca kokonaisuudessaan sekä lisäksi Bormida-joen vasemmalla rannalla sijaitsevat Loazzolon ja Bubbion kuntien alueet sekä seuraavat Cuneon maakunnassa sijaitsevat kunnat: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso ja Trezzo Tinella kokonaisuudessaan sekä seuraavat Alban kunnan alueet: Como ja San Rocco Senodelvio.

— Santa Vittoria d’Alban osa-alue koostuu Cuneon maakunnassa sijaitsevasta Santa Vittoria d’Alban kunnasta.

— Strevin osa-alue muodostuu seuraavista Alessandrian maakunnassa sijaitsevista kunnista kokonaisuudessaan: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo ja Visone.

7. Pääasiallinen rypälelajike / pääasialliset rypälelajikkeet

Moscato bianco B. – Moscato reale

8. Yhteyden/yhteyksien kuvaus

”ASTI” DOCG

”Asti” ja ”Moscato d’Asti” ovat yksinomaan Moscato Bianco -rypäleistä valmistettuja yhden lajikkeen viinejä, joiden aromaattinen profiili on erinomainen. Tästä lajikkeesta syntyvät viinien (myös kuohuviinien ja myöhään korjatuista rypäleistä valmistettujen viinien) tunnusomaiset ominaisuudet liittyvät läheisesti viininviljelijöiden asiantuntemukseen ja toisinaan innovatiivisiin viininvalmistustekniikoihin, joista esimerkkinä on Moscato-rypäleistä valmistettavien kuivempien kuohuviinien ja kuohumattomien viinien kehittäminen viime vuosikymmenten aikana.

Maan soveltuvuus viininviljelyyn erityisen morfologiansa ja kemiallisen koostumuksensa ansiosta, alueen ilmasto-olot sekä paikalliset viininvalmistustaidot ja -perinteet ovat mahdollistaneet sen, että Moscato Bianco on voitu vuosien mittaan valikoida kyseiseen ympäristöön parhaiten soveltuvaksi viiniköynnöslajikkeeksi.

Lausannessa 1700-luvulla julkaistuissa lukuisissa viiniä ja viinitarhoja eri puolilla maailmaa käsittelevissä artikkeleissa Piemonten Moscato Bianco -rypäleet mainittiin nimenomaisesti erittäin arvostettuna lajikkeena. Vuosisadan lopussa arvostettu Società di Agricoltura di Torino -seura julisti Moscaton yhdeksi Piemonten rypälelajikkeista, joista saadaan todennäköisimmin erinomaisia viinejä. Piemonte erottui 1800-luvulla selvästi muista Italian alueista, koska Moscato Bianco -rypäleiden viljely oli alueella laajamittaista. 1800-luvun lopulla Moscato-rypäleistä alettiin valmistaa huomattavia määriä kuohuviiniä siten, että perusviini käytettiin uudelleen pullossa. Vuoteen 1895 mennessä (Piemontessa keksitty) Charmat-menetelmä oli hiottu huippuunsa ja Moscato-rypäleitä käytettiin pääasiassa kuohuviinin valmistukseen. Nimillä ”Moscato d’Asti” tai ”Moscato di Canelli” tunnetun miellyttävän ja kuohuvan valkoviinin kysyntä oli jo tuolloin huomattavaa jopa ulkomailla. Keskittymällä kuohuviinin valmistukseen Piemonte erottui selvästi muista alueista, joilla Moscato-rypäleitä tuotettiin (vaikka tuotanto oli paljon vähäisempää). Suurin osa muualla tuotetuista Moscato-viineistä luokiteltiin ylellisiksi, liköörin kaltaisiksi viineiksi, ja Moscatoa käytettiin kuohuviinien valmistukseen ainoastaan Piemontessa eli Astin, Alessandrian ja Cuneon alueilla. Samoihin aikoihin Moscato-rypäleistä alettiin ensimmäistä kertaa valmistaa kuivia kuohuviinejä (”Asti Champagne” 1900-luvun alussa). Nämä viinit eivät kuitenkaan juuri menestyneet kaupallisesti, sillä vähäisen viinitietämyksen vuoksi loppuun asti käyneen Moscato-viinin terpeeneistä aiheutunutta karvasta makua ei voitu taittaa. Kun pulloon lisättiin uudelleenkäyttämistä varten sokeria, karvaus väheni, mutta tästä aiheutui liikaa painetta tuolloin käytössä olleisiin pulloihin. Asti DOCG -viinien tuottajat ovat jatkaneet työtä eri viinien (sekä kuohuviinit että kuohumattomat ja hieman helmeilevät viinit) kuivien versioiden kehittämiseksi. Piemontelaiset tutkimuslaitokset alkoivat 1980-luvulla julkaista tutkimuksia Moscato Bianco -rypäleistä valmistettujen kuivien viinien kemiallisista ja aromaattisista ominaisuuksista sekä Moscato-rypäleiden terpeeniyhdisteiden kehittymisestä tuotantotekniikoiden optimoimiseksi. Tuolloin kehitettiin lajikekohtaisen viinitieteen käsite, mikä tarkoitti sitä, että rypäleiden ominaisuuksia viinin lopullisessa laadussa pyrittiin parantamaan yhä tarkemmin hiotulla teknologialla. Juuri Moscaton tapauksessa tekniikan kehityksen myötä viini on saanut käydä pitempään, mikä on vähentänyt maun karvaita vivahteita, jotka olivat tuotannon esteenä 1900-luvun alussa. Näin kehittynyt tietotaito siirtyi viininvalmistajille, jotka ovat viime vuosikymmenten aikana kehittäneet Moscato-rypäleistä sekä kuohuviinejä että kuohumattomia viinejä, joissa on vähemmän sokeria.

9. Olennaiset lisäedellytykset (pakkaaminen, merkinnät, muut vaatimukset)

Merkintöjä koskevat lisämääräykset

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Asti- tai Asti Spumante DOCG -viinien merkinnöissä ja esittelyssä sokeripitoisuutta ei saa esittää nimen kanssa samalla rivillä ja se on merkittävä eri kirjasinlajilla ja pienemmin kirjaimin kuin nimi.

Rajatulla maantieteellisellä alueella tapahtuvaa tuotantoa koskeva poikkeus

Oikeudellinen kehys:

Kansallisessa lainsäädännössä

Lisäedellytyksen tyyppi:

Rajatulla maantieteellisellä alueella tapahtuvaa tuotantoa koskeva poikkeus

Edellytyksen kuvaus:

Viininviljelyalueen lisäksi Asti DOCG -viinien valmistamiseen liittyviä toimia (mukaan lukien Vendemmia Tardiva -luokan rypäleiden kuivaaminen ja kuohuviinien valmistus) voidaan toteuttaa missä tahansa Alessandrian, Astin ja Cuneon maakunnissa sekä (Torinossa sijaitsevan) Chierin kunnan alueella Pressionessa, joka rajoittuu viininviljelyalueeseen.

Pakkaaminen rajatulla alueella

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Asti DOCG -viinit on pullotettava viininviljelyalueella. Komission delegoidun asetuksen (EU) 2019/33 4 artiklan mukaan pullotuksen on tapahduttava edellä määritellyllä rajatulla maantieteellisellä alueella laadun ja maineen säilyttämiseksi, alkuperän takaamiseksi tai valvonnan varmistamiseksi.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/16195

(1) EUVL L 9, 11.1.2019, s. 2.